<!-- wp:paragraph -->
<p>Adresam acum ceva vreme, pe <a href="https://www.facebook.com/HolisticCoachBurghelDana">Dana Burghel Holistic Coach</a>, întrebarea: Tu cum îți învingi gândurile negative? Și am primit următoarele răspunsuri:</p>
<!-- /wp:paragraph -->

<!-- wp:list -->
<ul><li>Vad comedii, cânt, dansez, sun un prieten care mă face să râd</li><li>Meditația este răspunsul la orice. Apoi scrisul pe hârtie a ceea ce vrei să ai în viața ta. Apoi sportul, natura, muzica, o prietenă care poate și știe să te asculte. Apoi credința că, indiferent de situație, există o cale</li><li>Prin rugăciune repetată over and over, ca pe o mantră a unui alt state of mind, al unei alte realități decât acele gânduri negative</li><li>Documentare sau filme pozitive sau creative challenging, sau ‘altfel’, dar într-un mod clar pozitiv pentru mine și sufletul meu.</li></ul>
<!-- /wp:list -->

<!-- wp:paragraph -->
<p>Orice metodă este bună, atâta vreme cât funcționează. Însă o metodă funcționează cu adevărat, dacă face o schimbare la nivel de gând, emoție și corp; dacă nu instant, măcar în timp să se ajungă acolo. Dar, până la metode, iată o listă cu câteva gânduri negative, care, dacă mai sunt și recurente, clar ne dau peste cap ziua. Și viața! De ce spun asta? Pentru că avem aproximativ 60.000 de gânduri pe zi, iar între 80 – 90% sunt gânduri recurente…</p>
<!-- /wp:paragraph -->

<!-- wp:list -->
<ul><li>Mă simt de parcă aș fi singur împotriva lumii intregi.</li><li>Nu sunt bun de nimic.</li><li>De ce nu reușesc niciodată?</li><li>Nimeni nu mă înțelege.</li><li>Am dezamăgit pe toată lumea.</li><li>Nu cred că mai pot continua așa.</li><li>Aș vrea să fiu un om mai bun.</li><li>Sunt un om extrem de slab.</li><li>Viața mea nu este așa cum îmi doresc.</li><li>Sunt foarte dezamăgit de mine însumi.</li><li>Nu cred că mă mai așteaptă ceva bun în viață.</li><li>Nu mai suport.</li><li>Nu știu de unde să încep.</li><li>Ce nu e în regulă cu mine?</li><li>Aș vrea să fiu altcineva.</li><li>Nu pot să mă adun.</li><li>Mă urăsc pe mine însumi.</li><li>Sunt un om de nimic.</li><li>Aș vrea pur și simplu să dispar.</li><li>Ce se întâmplă cu mine?</li><li>Sunt un ratat.</li><li>Am o viață de mizerie.</li><li>Nu am reușit deloc în viață.</li><li>Nu am să reușesc niciodată.</li><li>Ma simt extrem de neajutorat.</li><li>Ceva trebuie să se schimbe.</li><li>Trebuie să fie ceva în neregulă cu mine.</li><li>Viitorul meu e sumbru.</li><li>Nu merită să-mi dau osteneala.</li><li>Nu sunt în stare să duc nimic la bun sfârșit.</li></ul>
<!-- /wp:list -->

<!-- wp:paragraph -->
<p>Voi exemplifica astăzi 3 metode de lucrul cu gândurile negative, iar în următoarea postare încă 4 metode. Evident, lista este deschisă, iar comentariile, la fel!</p>
<!-- /wp:paragraph -->

<!-- wp:list {"ordered":true,"type":"1"} -->
<ol type="1"><li>Întrebări pentru provocarea și invalidarea gândurilor negative.</li><li>nu cumva văd doar partea neplăcută a lucrurilor?</li><li>Nu cumva îmi asum responsabilitatea pentru lucruri care nu stau în puterea mea?</li><li>nu cumva mă condamn în baza unui singur eveniment?</li><li>nu cumva privesc situația în termeni opuși sau extremi (alb sau negru, totul sau nimic)?</li><li>nu cumva exagerez situația, nu dau oare o prea mare importanță lucrurilor?</li><li>nu cumva am sărit direct la concluzii?</li><li>nu cumva îmi pun întrebari care nu au raspuns? (de exemplu cum aș putea reîntoarce trecutul? de ce sunt altfel decât ceilalți? etc.)</li><li>nu cumva mă concentrez doar asupra slăbiciunilor și a defectelor mele și uit de calitățile și resursele pe care le am?</li><li>nu cumva mă chinui prea mult gândindu-mă la felul în care ar trebui să fie lucrurile, în loc să le accept așa cum sunt și să fac ceva din acest prezent?</li><li>nu cumva mă aștept să fiu perfect?</li></ol>
<!-- /wp:list -->

<!-- wp:paragraph -->
<p>Răspunzând acestor întrebări cu sinceritate ajungem, în timp, să nu le mai validam, să nu le mai dăm putere asupra noastră și, treptat, vor dispărea, lănsând loc răspunsurilor din inimă să își facă loc în mintea, în sufletul și în viața noastră.</p>
<!-- /wp:paragraph -->

<!-- wp:list -->
<ul><li>Întrebări pentru conștientizarea gândurilor negative</li><li>Cât anume cred în acest gand?</li><li>Este adevărat sau fals?</li><li>Ce se întâmpla dacă este adevarat? Ce se va întâmpla dacă este fals?</li><li>Va fi cineva rănit?</li><li>De unde vine gândul acesta?</li><li>Este al meu sau al altcuiva?</li><li>Ce pot învăța de la acest gând?</li><li>Ce am nevoie sa știu?</li><li>Ce anume încearcă să îmi spună?</li><li>Sunt gata să îl las să plece sau încă îmi mai servește la ceva?</li><li>Este egoul meu atașat de acest gând, așa că mai am încă nevoie de el?</li><li>Ce credință este legată de acest gand?</li><li>De când am această credință?</li><li>De unde vine ea?</li><li>Această credință mi-a servit până acum? Și-a atins ea scopul?</li><li>Sunt gata să renunț la această credință?</li><li>Pot lăsa gândul și credința să plece?</li></ul>
<!-- /wp:list -->

<!-- wp:paragraph -->
<p>Aceste întrebări sunt întrebări de coaching. Dacă, exact ca mai sus, suntem sinceri cu noi înșine și lăsăm să iasă la lumină răspunsuri din inimă, minuni se pot întâmpla în viața noastră!</p>
<!-- /wp:paragraph -->

<!-- wp:list -->
<ul><li>Amânarea</li></ul>
<!-- /wp:list -->

<!-- wp:paragraph -->
<p>Da, știu! Amânarea nu este chiar o metodă de recomandat, mai ales după ce, într-un <a href="http://danaburghel.ro/invingerea-amanarii/">articol precedent</a>, exersam metode de învingere a amânării. Și totuși, în acest caz este foarte bună! Vă recomand ca, oricărui gând negativ vă vine în minte, să îi spuneți ‘mă voi gândi la tine mâine dimineață’. Și să îl alungați din minte până mâine, când veți avea voie să vă gândiți la el, în cele câteva minute cât vă spălați pe dinți. Cu siguranță veți putea face acest lucru, pentru că ‘aveți voie’ a doua zi să vă gândiți la el. Frumusețea este că, până mâine dimineață, trece acel gand și alte mii. Poate că mai raman câteva, însă restul… au trecut…</p>
<!-- /wp:paragraph -->

<!-- wp:paragraph -->
<p>Exersați această metoda și veți vedea, în timp, că vi se schimbă mindset-ul. Și viața!</p>
<!-- /wp:paragraph -->

<!-- wp:paragraph -->
<p>Revin în urmatoarea postare cu alte 4 metode de alungarea/ stăpânirea gândurilor negative.</p>
<!-- /wp:paragraph -->