<!-- wp:paragraph -->
<p>Recitesc - pentru a câta oară? - 'Partea întunecată a căutătorilor de lumină', de Debbie Ford și am dat peste fraza 'În dimineața aceea am hotărât să mă fac bine, indiferent de cât de mult va dura.' Este vorba despre decizia lui Debbie de a se lăsa de droguri. </p>
<!-- /wp:paragraph -->

<!-- wp:paragraph -->
<p>Știu sigur că este necesar să luam o astfel de decizie la un moment dat, dacă ne dorim mai bine pentru noi. O decizie clară, foarte precisă și 'pe viață' pentru a ne transforma viața. </p>
<!-- /wp:paragraph -->

<!-- wp:paragraph -->
<p>Recitesc cartea pentru că lucrez după ea cu o parte dintre clienții mei, și cu această ocazie mi-am adus aminte de decizia pe care și eu am luat-o acum mulți ani, citind cuvintele lui Osho 'Starea naturală a omului este bucuria.'</p>
<!-- /wp:paragraph -->

<!-- wp:paragraph -->
<p>Atunci, în acel moment, am luat hotărârea ca, oricât mi-ar lua și oricât de greu îmi va fi, voi ajunge să trăiesc o viață în bucurie. Cred că mi-a luat vreo 2 - 3 ani și pot spune, cu mâna pe inimă, că acum starea mea, în marea majoritate a timpului, este aceea de bucurie. Dacă mă mai supară ceva, știu sigur că durerea respectivă nu se va transforma în suferință pentru că, dacă nu înțeleg atunci ce mă doare sau care este rostul a ceea ce mă doare, știu sigur că voi înțelege mai târziu.</p>
<!-- /wp:paragraph -->

<!-- wp:paragraph -->
<p>Și mai știu, nu doar pentru că am experimentat eu, ci pentru că simt în fiecare celulă a corpului meu, acel știu = simt că aceasta este calea: o hotărâre teribil de puternică, de adevărată pentru noi si de drastică! Aceea de a ne schimba viața în bine, oricât ar dura și orice ar fi necesar să facem pentru asta. </p>
<!-- /wp:paragraph -->

<!-- wp:paragraph -->
<p>Știu că mi-am spus atunci: 'nu contează dacă o să mușc din asfalt, nu contează de câte ori mă voi prăbuți, o să ajung la starea mea naturală, aceea de bucurie.' Am fost și la un pas să dispar din lumea asta și nu m-am lăsat!</p>
<!-- /wp:paragraph -->

<!-- wp:paragraph -->
<p>Tu ai luat hotărârea asta? Și daca nu ai luat-o, te gândești să o iei? Poate nu astăzi, pentru că nu ești pregătit. Lasă-i minții tale o perioadă de timp să se obișnuiască cu ideea. Însă pune-ți în cap, ceva de genul 'La 1 iunie voi lua această hotărâre. Și de atunci, în orice zi, în fiecare zi, voi face câte ceva pentru mine, în așa fel încât starea mea naturală să fie bucuria.'</p>
<!-- /wp:paragraph -->

<!-- wp:paragraph -->
<p>O să fie greu, foarte greu, extrem de greu câteodată! Știu că am avut o perioadă de timp în care obosisem și nu mai voiam să fac nimic. Pur și simplu nu mai doream să lucrez cu mine. Era greu și parcă nimic nu se schimba... Atunci am făcut EFT, în fiecare zi, pe ideea de 'merit'. Pentru că este o tehnică simplă: doar 'dai din maini și spui niște cuvinte', gândeam eu, iar asta NU DOARE! Și, după 3 luni, fiecare celulă a corpului meu simțea că merită tot ce-i mai bun pentru mine in viața asta! Iar de la momentul în care am simțit pentru prima oară acea senzație, la vreo ora, o ora și ceva, am primit un mesaj care mi-a schimbat viața pentru totdeauna. </p>
<!-- /wp:paragraph -->

<!-- wp:paragraph -->
<p>Merită! Îți spun asta din toată inima! Merită și meriți să iei o astfel de hotărâre! Să fii cine ești tu! Să îți trăiești viața în bucurie, indiferent de cât de mult ar dura și indiferent de ceea ce este necesar să faci ca să ajungi acolo!</p>
<!-- /wp:paragraph -->

<!-- wp:paragraph -->
<p>Merită și meriți!</p>
<!-- /wp:paragraph -->