<!-- wp:paragraph -->
<p>Cheile Genelor iau I Ching-ul – cartea despre care se spune că dacă ar dispărea toată omenirea și ar rămâne doar această scriere, civilizații din alte părți și-ar da seama cum au fost oamenii, cu bune și cu mai puțin bune – așadar, Cheile Genelor iau scrierile I Ching-ului și le prezintă într-o lumină inedită, potrivită pentru noi, oamenii acestor vremuri, pentru această noua generație de cautători.</p>
<!-- /wp:paragraph -->

<!-- wp:paragraph -->
<p>Esența învățăturilor Cheilor Genelor este că, în adâncul nostru, sunt blocate cantități enorme de Lumină ce așteaptă să fie eliberate și manifestate. Deocamdată ele se manifestă ca stări de conștiință ale Umbrei din noi, însă undeva, în adâncul nostru, în AND-ul nostru, există un potențial nelimitat, o genialitate a fiecăruia, pe care numai individul însuși o poate manifesta.</p>
<!-- /wp:paragraph -->

<!-- wp:paragraph -->
<p>Transmisiunea înțelepciunii Cheilor Genelor ne arată, în profunzime și cu mare acuratețe, cum ne închidem inima, precum și toate trucurile pe care mintea le folosește pentru a evita durerea.</p>
<!-- /wp:paragraph -->

<!-- wp:paragraph -->
<p>Cheile Genelor reprezintă, după mine, o carte de alchimie interioară. Odată primită transmisiunea, prin contemplare, studiu, experimentare și observare atentă putem, fiecare dintre noi, să eliberăm Lumina care asteaptă în AND-ul nostru.</p>
<!-- /wp:paragraph -->

<!-- wp:paragraph -->
<p>Există doua destine pe care fiecare dintre noi este necesar să le parcurgem: cel spiritual și cel pământesc. Destinul spiritual este același pentru toate ființele: atingerea nemuririi sub forma conștiinței pure. Însă cel pământesc este o călătorie strict personală. El stă ascuns în profunzimea genelor noastre și, odată ce realizăm acest destin, ceva se relaxează în profunzimea noastră și știm, pur și simplu, că ne trăim viața cu adevărat.</p>
<!-- /wp:paragraph -->

<!-- wp:paragraph -->
<p>În fiecare ființă umană există potențialul de a exprima ceva ce nu a mai fost niciodată exprimat până acum. Pentru a-ți descoperi acest minunat potențial ai nevoie de Profilul Hologenetic, cartea Cheile Genelor și transmisiunea programului Căii de Aur.</p>
<!-- /wp:paragraph -->

<!-- wp:paragraph -->
<p>Profilul Hologenetic se realizează, gratis, aici.</p>
<!-- /wp:paragraph -->

<!-- wp:paragraph -->
<p>Calea de Aur este reprezentată de trei secvențe ale profilului tău, și anume:</p>
<!-- /wp:paragraph -->

<!-- wp:list -->
<ul><li>Secvența de Activare – descoperirea geniului personal prin intermediul celor patru daruri primare care țin de Munca Vieții, Evoluție, Radianța și Scopul nostru.</li><li>Secvența Venus – deschiderea inimii în relații, prin intermediul a încă șase daruri care ne arată cum ne manifestăm în relații, cum atragem parteneri, care este jocul minte – emoții, ce rană avem de vindecat și ce căutam inconștient în relațiile noastre.</li><li>Secvența Perlă – atingerea prosperității prin intermediul serviciului în folosul celorlalți, prin intermediul altor patru daruri ce ne arată la ce suntem buni, cum putem obține properitatea mai ușor, care este ‘brandul’ nostru personal, precum și ce înseamnă încununarea prosperității pentru fiecare dintre noi.</li></ul>
<!-- /wp:list -->

<!-- wp:paragraph -->
<p>Un drum normal începe cu Secvența de Activare. Ea este o secvență genetică primară a profilului și descrie o serie de trei salturi în conștiința care se desfășoară în viața noastră: Provocarea (Munca Vieții), Progresul (Evoluția) și Stabilitatea Centrală (Radianța – Scop). Ele formează câmpul vibratoriu al geniului nostru. După cum îi spune și numele, Secvența de Activare este un declanșator care poate cataliza o perioadă de intense transformări în viața noastră. Și cine oare n-ar vrea să știe care îi este geniul ascuns?!</p>
<!-- /wp:paragraph -->

<!-- wp:paragraph -->
<p>În articolul urmator voi dezvălui mai multe despre cele trei salturi de constiință din Secvența de Activare.</p>
<!-- /wp:paragraph -->