<!-- wp:paragraph -->
<p>Continuam cu metodele de lucru legate de gândurile negative; astăzi voi exemplifica 4 dintre cele mai ‘spirituale’.</p>
<!-- /wp:paragraph -->

<!-- wp:list {"ordered":true,"type":"1"} -->
<ol type="1"><li>Recunoștința</li></ol>
<!-- /wp:list -->

<!-- wp:paragraph -->
<p>Practicarea recunoștinței poate părea o practică fără sens sau poate deveni nepăacută la un moment dat, prin simpla repetiție, însă, așa cum spune și Rhonda Byrne, aduce magia în viața noastră. Și Biblia, și Coranul – și cred că și toate celelalte religii – amintesc de recunoștință. În Noul Testament este scris “Celui care are i se va da, și astfel va trăi în belsug. Celui care nu are i se va lua chiar și ceea ce are.” La fel și în Coran: “Și amintește-ți cuvintele lui Dumnezeu ‘Dacă ești recunoscător, îți voi da mai mult, dar dacă vei fi nerecunoscător, pedeapsa mea te va lovi cu asprime.”</p>
<!-- /wp:paragraph -->

<!-- wp:paragraph -->
<p>Ea funcționează pentru că are la bază Legea Atracției, lege universală, ce guvernează întreaga viață. Aceasta spune că ‘principiile similare se atrag’: de aceea celulele unui organism viu sau substanțele unui material sunt susținute laolaltă. Deși poate nu pare la prima vedere să aibă vreo influență asupra vieții noastre, dacă o practicăm din inimă, recunoștința poate face minuni.</p>
<!-- /wp:paragraph -->

<!-- wp:paragraph -->
<p>Ne va aduce de fiecare dată în prezent, la lucrurile ce există în viața noastră și pentru care putem fi recunoscători. Cu cat ne vom concentra mai mult pe acestea, cu atât starea de bine se va accentua. Pur și simplu atragem mai mult din ceea ce avem, din ceea ce simțim, din ceea ce manifestăm! Așa-i că sună a magie curată?!</p>
<!-- /wp:paragraph -->

<!-- wp:list -->
<ul><li>Ho’oponopono</li></ul>
<!-- /wp:list -->

<!-- wp:paragraph -->
<p>A amintit cineva despre practicarea unei mantre, ca raspuns la întrebarea mea de pe pagina <a href="https://www.facebook.com/HolisticCoachBurghelDana">Dana Burghel Holistic Coach</a>. Vă recomand Ho’oponopono:</p>
<!-- /wp:paragraph -->

<!-- wp:paragraph -->
<p>Îmi pare rau!</p>
<!-- /wp:paragraph -->

<!-- wp:paragraph -->
<p>Iarta-mă!</p>
<!-- /wp:paragraph -->

<!-- wp:paragraph -->
<p>Mulțumesc!</p>
<!-- /wp:paragraph -->

<!-- wp:paragraph -->
<p>Te iubesc!</p>
<!-- /wp:paragraph -->

<!-- wp:paragraph -->
<p>Alegând să spunem aceste cuvinte în locul gândurilor negative face ca tiparele neuronale să se schimbe în timp. Pe de altă parte, Ho’oponopono este o metodă de terapie și face mult mai &nbsp;mult decât să ne oprească gândurile negative.</p>
<!-- /wp:paragraph -->

<!-- wp:paragraph -->
<p>Cum lucrează Ho’oponopono?</p>
<!-- /wp:paragraph -->

<!-- wp:paragraph -->
<p>În urmă cu mai mult de douăzeci de ani, un psiholog hawaiian surprindea lumea științifică cu ceea ce am putea numi, pe bună dreptate, un miracol. Spitalul de Stat din Hawaii se confrunta în acel moment cu probleme deosebit de grave în secția bolnavilor psihici care comiseseră crime abominabile. Violența acestora era atât de mare încât, deși purtau cătușe la mâini și la picioare, personalul medical se simțea serios amenințat, iar cei mai mulți psihologi clinicieni obișnuiau să–și dea demisia la scurt timp de lucru cu acest gen de pacienți.</p>
<!-- /wp:paragraph -->

<!-- wp:paragraph -->
<p>În ciuda avertismentelor colegilor bine intenționați, care încercau să-l convingă să nu lucreze într-un astfel de loc, fiindcă asta echivala cu o sinucidere în plan profesional, Dr. Ihaleakala Hew Len a acceptat totuși postul. Și atunci au început să apară miracolele. După numai câteva luni, s-a dovedit că, în cazul multora dintre acești pacienti, nu mai era nevoie de cătușe. Dozele medicației au scăzut simțitor la majoritatea pacienților și chiar s-au sistat în cazul unora. După patru ani, pavilionul a trebuit să fie închis din lipsă de pacienți violenți.</p>
<!-- /wp:paragraph -->

<!-- wp:paragraph -->
<p>Partea cea mai interesantă este că, în acești patru ani, Dr. Len nu a vorbit cu nici unul dintre pacientii săi. Mai mult chiar, nici măcar nu i-a văzut! Cerințele sale la ocuparea postului de psiholog clinician au fost de a i se oferi un birou și acces la dosarele criminalilor spitalizați.</p>
<!-- /wp:paragraph -->

<!-- wp:paragraph -->
<p>“Tot ce a trebuit să fac a fost să lucrez cu propria mea persoană” a declarat ulterior Dr Len. “Dacă vrei să vindeci pe cineva, inclusiv pe un criminal bolnav psihic, o poți face vindecându-te pe tine.”</p>
<!-- /wp:paragraph -->

<!-- wp:paragraph -->
<p>Ce a făcut, de fapt, Dr Len de a vindecat pacienții?</p>
<!-- /wp:paragraph -->

<!-- wp:paragraph -->
<p>“Am repetat continuu: “Îmi pare rău! Te rog, iartă-mă!”, a spus el. “Asta-i tot”. Dr Len spune că oamenii, în special vesticii, gândim prea mult. Mai exact, suntem prinși în rutina unor programe care rulează inconștient. Contrar a ceea ce gândim noi, el susține cu tărie că intelectul nu poate rezolva problemele. Probabil și Einstein ar fi fost de acord cu el, din moment ce a declarat că “o problemă nu poate fi rezolvată la nivelul de gândire care a generat-o!” În fond, între mintea conștientă și cea subconștientă este o diferență de procesare de 99,9% în favoarea subconștientului… Practica Ho’oponopono spune ‘Tu fă-ți partea ta (Îmi pare rău! Iartă-mă! Mulțumesc! Te iubesc!) și lasă Universul/ Divinitatea să facă restul!’</p>
<!-- /wp:paragraph -->

<!-- wp:list -->
<ul><li>Binecuvântări ascunse</li></ul>
<!-- /wp:list -->

<!-- wp:paragraph -->
<p>De cele mai multe ori aceste gânduri negative survin după un eveniment neplăcut; iar noi ne blamăm pentru că ‘am făcut o greșeală’. Suntem construiți din punct de vedere psihic, ca de fiecare dată să luăm cea mai buna decizie din acel moment. Timpul și circumstanțele se schimbă și de aceea se schimbă și viziunea noastră asupra acelei decizii, aceasta devenind, în ochii noștri, o greșeală. Însă orice greseală conține binecuvântări ascunse! În primul rând pentru că ea conține o lecție! Iar dacă ne învățăm lecția acel pattern/ acea greșeală nu se va mai repeta niciodată.</p>
<!-- /wp:paragraph -->

<!-- wp:paragraph -->
<p>Așadar, data viitoare când te vei mai blama pentru o greșeală, reseteaza-ți mintea găsind 10 binecuvântări ascunse! Cu siguranță au rezultat și lucruri bune de pe urma ei, doar ca nu ai avut dispoziție sau atenție pentru ele…</p>
<!-- /wp:paragraph -->

<!-- wp:list -->
<ul><li>Iubirea necondiționată</li></ul>
<!-- /wp:list -->

<!-- wp:paragraph -->
<p>La fel ca și recunoștința, practicarea iubirii necondiționate face minuni. Ai un gând negativ? Inspiră și expiră de câteva ori, apoi adu-ți în mintea și în inima ta ființa pe care o iubești necondiționat: copilul (de preferat sa îi aducem imaginea de bebeluș, pentru că atunci nutream 100% iubire fără nicio condiție față de el), animalul nostru de companie sau orice altă persoană dragă nouă pentru care știm că simțim cu adevarăt iubirea necondiționată. Când iubești așa cum scrie în Corinteni: “Dragostea este îndelung răbdătoare, este plină de bunătate, dragostea nu pizmuieşte, dragostea nu se laudă, nu se umflă de mândrie, nu se poartă necuviincios, nu caută folosul său, nu se mânie, nu se gândeşte la rău, nu se bucură de nelegiuire, ci se bucură de adevăr, acoperă totul, crede totul, nădăjduieşte totul, suferă totul.”, unde să mai fie loc de gânduri negative?</p>
<!-- /wp:paragraph -->

<!-- wp:paragraph -->
<p>Să ne fie de folos! Și cu bucurie!</p>
<!-- /wp:paragraph -->