<!-- wp:paragraph -->
<p>Călătoria cu Cheile Genelor este o adevărată provocare. În primul rând pentru că este vorba despre umbrele noastre și darurile pe care acestea le conțin. Mai apoi pentru că, deși simțim/ știm că așa suntem – cum scrie în acel profil hologenetic despre care vă vorbeam în <a href="http://danaburghel.ro/in-spatele-cortinei-cheile-genelor-i/">articolul</a> precedent – nu prea întelegem ce avem de facut. Cu ce să începem. Și, nu în ultimul rând – iar eu cred că asta e partea cea mai frumoasă – descoperim continuu câte ceva despre noi. De fiecare dată când mai citim ceva, simțim de parcă nu am mai citit niciodată acea informație. Și… iarăși mai avem ceva de contemplat și de descoperit! Această calatorie ne trece printr-un anume disconfort interior, pentru că este necesar să ne analizăm umbrele și să devenim conștienți de ele în viața de zi cu zi.</p>
<!-- /wp:paragraph -->

<!-- wp:paragraph -->
<p>Secvența de Activare a profilului hologenetic începe cu Munca Vieții! Această sferă ascunde, poate, cel mai frumos și minunat dar al tau: cel ce-și are chintesența venită din Soare! Cu Munca Vieții te vei întâlni iar și iar, până vei scoate la iveală darul tău cel mai profund și mai prețios. Te vei lovi de umbra sa continuu, în toate aspectele vieții tale până te vei șlefui. Mai întâi va fi nevoie să accepți că această provocare a existat și există dintotdeauna în viața ta. Că parcă te-a urmarit continuu! Că parcă, orice ai face, nu poți scăpa de ea! Și așa este! Pentru că reprezintă Munca Vieții tale și doar așa vei afla cine ești tu cu adevărat! Care este trăsătura ta cea mai importantă ce te face unic în fața celorlalți!</p>
<!-- /wp:paragraph -->

<!-- wp:paragraph -->
<p>Urmează apoi îmbrățișarea umbrei – pentru că oricum nu putem scăpa de ea – și dansul spre acceptarea acesteia. Și, ca prin minune, când ajungem să acceptăm această umbră, iată că începe să își dezvăluie și darul. Esența ta constă în acest dar. Citește și contemplă această cheie – umbră și dar – și citește și iarăși contemplă până când ajungi să înțelegi de ce ți s-au tot perindat tipare repetitive în viață. De ce ești așa și nu altcumva, de ce manifești această umbră sau acest dar așa și nu altcumva. Și, crede-mă, la un moment dat vei fi recunocut prin acest minunat dar! El va deveni brand-ul tău!</p>
<!-- /wp:paragraph -->

<!-- wp:paragraph -->
<p>Umbra Muncii Vieții mele este ‘necinstea’, iar darul ‘intimitatea’. Am întâlnit atâția oameni care au mințit și m-au mințit de-a lungul vieții mele, deși eu nu eram o mincinoasă în relațiile cu ceilalți, până am înțeles că… mă mințeam pe mine. Profund! Mă mințeam că îmi era bine într-un job care nu mi se mai potrivea de mult, mă mințeam că îmi este ok într-o căsnicie care nu mai era de mult ceea ce reprezintă o căsnicie șamd. Când am acceptat minciuna din mine, ca prin minune, cei cu această trăsătură au început să nu mai apară în viața mea. Am mai înțeles ceva, am mai transformat ceva în mine apoi… iarăși a mai apărut cineva care să mă mai mintă… Și iarăși am mai avut ceva de învățat! Și, cred cu tărie, că încă mai am. Și mai am destul, deși, în foarte multe aspecte ale vieții mele, sunt deschisă! Aceasta îmi este Munca Vieții mele și probabil nu se va sfârși niciodată viața asta! Însă, ce daruri minunate mi-a dezvăluit despre mine!</p>
<!-- /wp:paragraph -->

<!-- wp:paragraph -->
<p>Data viitoare, despre cealaltă sferă a Secvenței de Activare: Evoluția și, curând, un curs despre toată Secvența de Activare împletită cu Astrologia.</p>
<!-- /wp:paragraph -->