<!-- wp:paragraph -->
<p>Cel mai bun exercițiu prin care putem evada din ‘închisoarea’ minții este respirația conștientă. O putem face ca meditație, fie ca exercițiu în timp ce suntem la cumpărături, mergem, privim la TV etc. Acest exercițiu poate fi efectuat cu ușurință de către oricine. De obicei, după 10 – 15 minute vom simți un fel de ușurare și libertate ce ne înconjoară și ne oferă pace și bucurie. Exercițiul este foarte simplu, însă mai înainte, pentru a fi de zeci de ori mai eficient, este necesar să mergem în inimă.</p>
<!-- /wp:paragraph -->

<!-- wp:paragraph -->
<p>De ce este nevoie de acest pas? Imageria Inimii ne oferă o cale pentru a scăpa de încercările epuizante, nesfârșite ce ne mențin într-o roată a reîncarnărilor în această dimensiune. Imageria Inimii ne oferă suport să căpătăm din nou conștiința unui copil și să devenim o ființă umană renăscută. Este o noua viață și o ocazie de a ne îndruma propria energie către conștiința cosmică. De ce am face una ca asta? Pentru că ne-am săturat să fim mașini, roboți, oameni fără personalitate…</p>
<!-- /wp:paragraph -->

<!-- wp:paragraph -->
<p>Suntem saturați și epuizați de propriile gesturi, gânduri și acțiuni repetitive. Ceea ce vedem astăzi în jur reprezintă o demonstrație limpede a faptului că mintea a dat greș. Iar când mintea dă greș, mai rămâne doar o singură posibilitate: inima.</p>
<!-- /wp:paragraph -->

<!-- wp:paragraph -->
<p>Imageria Inimii ne ajută să intrăm în inimă și să rămânem acolo. Ne oferă armonie și pace. Într-o zi s-ar putea să simțim că întreaga lume se prabușește și că ne pierdem mințile. În acel moment nu trebuie să ne temem că vom înnebuni, ci să realizăm că acel moment ne oferă cea mai bună ocazie de a intra în inimă. De fapt, noi deja suntem în inimă! Orice efort de a intra înăuntru, ne ține afară! DEJA SUNTEM ACOLO! Este necesar doar să încetăm să mai alergăm!</p>
<!-- /wp:paragraph -->

<!-- wp:paragraph -->
<p>Meditația Respirației Conștiente</p>
<!-- /wp:paragraph -->

<!-- wp:paragraph -->
<p>Mergi în inima. (exista pe pagina Dana Burghel Holistic Coach înregistrări ale Serilor de Imageria Inimii, iar toate încep cu acest pas)</p>
<!-- /wp:paragraph -->

<!-- wp:paragraph -->
<p>Mută-ți ușor atenția pe respirație, fără a interfera cu curgerea sa.</p>
<!-- /wp:paragraph -->

<!-- wp:paragraph -->
<p>Inspiră și expiră natural și încearcă să observi procesul natural și obișnuit ce are loc înăuntrul tău.</p>
<!-- /wp:paragraph -->

<!-- wp:paragraph -->
<p>Ori de câte ori auzi un sunet în jur sau simți o senzație în corp, mută-ți atenția ușor înapoi către procesul de respirație.</p>
<!-- /wp:paragraph -->

<!-- wp:paragraph -->
<p>Continua să faci această meditație atât cât ai timp; pot fi 20 de minute sau 2 ore.</p>
<!-- /wp:paragraph -->

<!-- wp:paragraph -->
<p>Această meditație este complet diferită de toate meditațiile obișnuite, prin faptul că nu trebuie să fim în tăcere, în locul nostru de meditatie. O putem face afară, în vâltoarea orașului și în timpul activităților zilnice. În orice moment în care îți amintești, de-a lungul zilei, începe pur și simplu să respiri conștient. Inspiră și expiră natural, dar încearcă să fii un observator în acest proces. În esență, atenția ta va fi îndreptată în doua direcții: activitatea pe care o întreprinzi și procesul respirației. Făcând acest exercițiu, devii extrem de conștient de activitatea ta, foarte precis și concentrat. Rezultatele activităților tale vor fi mai bune decât atunci când le întreprinzi fără observarea procesului respirației.</p>
<!-- /wp:paragraph -->

<!-- wp:paragraph -->
<p>Sursa: cartea Imageria Inimii, Daniel Mitel</p>
<!-- /wp:paragraph -->