<!-- wp:paragraph -->
<p>Astăzi m-am gândit doar să îți (re)amintesc ce persoană minunată ești! Atât! Sunt aproape sigură că fiecare dintre noi, luat de vâltoarea vieții, uită, din când în când, ce minunație de OM este!</p>
<!-- /wp:paragraph -->

<!-- wp:paragraph -->
<p>Se pare că oamenii de știință au calculat că mineralele din corpul nostru costă câțiva euro. Dintr-o altă perspectivă se estimează că energia produsă de corpul uman, luând în calcul numărul atomilor ce compun o persoană de 75 kg, poate egala o cantitate de energie atomică în valoare de aproximativ 100 de miliarde de euro. Asta da, sună mult mai bine!</p>
<!-- /wp:paragraph -->

<!-- wp:paragraph -->
<p>Tu cât crezi că valorezi? În ce 'monedă' te apreciezi? Știi ce potențial minunat ai și îl scoți la iveală sau îi lași pe ceilalți să îți spună cât valorezi și, câteodată, chiar să se folosească de tine?</p>
<!-- /wp:paragraph -->

<!-- wp:paragraph -->
<p>O bună bucată de vreme, recordul feminin la ridicarea greutății a fost de aproximativ 100 kg și a fost stabilit de o micuță de 11 ani. Incredibil, așa-i? Însă m citit acum ceva ani povestea unei gospodine din San Diego care cântărea aproximativ 50 de kilograme și care a facut un lucru și mai de necrezut: a ridicat 2 tone!</p>
<!-- /wp:paragraph -->

<!-- wp:paragraph -->
<p>Gospodina în cauză sta la semafor când, în fața ei, s-a întâmplat un accident teribil: o fetiță a fost lovită de o mașină și târâtă aproximativ 15 metri. Când mașina s-a oprit, o roată părea că stă exact pe capul copilului. Mama fetiței a strigat îngrozită după ajutor, dar nu era nimeni prin preajmă, iar șoferul era prea șocat ca să poată face ceva; el credea că omorâse fetița...</p>
<!-- /wp:paragraph -->

<!-- wp:paragraph -->
<p>Gospodina, îngrozită de ceea ce văzuse, nu s-a oprit să se gândească la cât cântărește ea, cât cântărește mașina și dacă este în stare să facă ceva, ci a pornit pur și simplu spre masină, a băgat mâna sub aripa acelei mașini și a început să ridice. A făcut un asemenea efort încât partea metalică a aripii i-a tăiat degetele, dar nu s-a oprit. În final, ea a reușit să ridice suficient de mult mașina astfel încât mama fetiței să poată trage corpul micuței și să o ducă repede la spital. Astăzi acel copil trăiește pentru că o simplă gospodină nu s-a gândit la limitările ei, ci pur și simplu și-a valorificat uriașul potențial ce stă latent în fiecare dintre noi!</p>
<!-- /wp:paragraph -->

<!-- wp:paragraph -->
<p>Tu ce potențial crezi că ai? Câte greutăți (ale vieții) ridici în fiecare zi și nu realizezi ce potențial uriaș ai? De câte ori nu ai stat pe gânduri și ai făcut lucruri aparent nebunești și cu rezultate deosebite?</p>
<!-- /wp:paragraph -->

<!-- wp:paragraph -->
<p>Dacă până acum am dat exemple de oameni normali, sunt sigură că știi că exista și persoane cu dizabilitați care își pot depași condiția. Pe unul dintre ei l-am cunoscut personal: Dana Bowman, fost membru al Forțelor Speciale Americane, care are ambele picioare amputate din cauza unui accident aerian în timpul unei parașutări, a reușit, după numai 9 luni de la tragicul accident, să se reînroleze în armată și să facă exact aceleași lucruri pe care le făcea și înainte. Totul se întâmpla în 1994, iar între timp, din câte mi-a povestit, singurul lucru pe care nu îl face este că nu practică skating-ul... Discursurile lui se axează de fiecare dată pe faptul că fiecare dintre noi, din păcate, ne batem capul prea mult cu propriile dizabilități: nu am nu-știu-ce talent, nu pot să fac nu-știu-ce lucru etc., în loc să ne concentrăm pe abilitățile noastre uriașe, abilități de multe ori trecute cu vederea!</p>
<!-- /wp:paragraph -->

<!-- wp:paragraph -->
<p>Tu ce abilități înnascute ai? Le folosești în fiecare zi sau le lași la voia întâmplării? Le conștientizezi sau te plângi pentru că nu poți să...</p>
<!-- /wp:paragraph -->

<!-- wp:paragraph -->
<p>Care sunt capacitățile tale? Ce potențial crezi că ai? Știi ca esti un OM minunat? Robert Browning spunea 'Sarcina mea nu este sa mă reconstruiesc, ci să scot tot ce-i mai bun din ceea ce am deja.' Chiar și cele mai mici detalii ale corpului și minții noastre dovedesc că avem un potențial aproape supranatural care iese la suprafață mai ales în condiții de criză! Dar de ce să așteptăm până atunci? Dacă el există, ce ne împiedică să îl valorificăm chiar acum?</p>
<!-- /wp:paragraph -->

<!-- wp:paragraph -->
<p>Așadar, OM MINUNAT, tu știi cât valorezi?</p>
<!-- /wp:paragraph -->